
	OBČINA IZOLA – COMUNE DI ISOLA
župan – IL SINDACO 
Sončno nabrežje 8 – Riva del Sole 8
6310 Izola – Isola
Tel: 05 66 00 100, Fax: 05 66 00 110

E-mail: posta.oizola@izola.si
Web: http://www.izola.si/


Številka:  350-05-2/2002
Datum:    9.9.2005

OBČINSKI SVET

Na podlagi Zakona o urejanju prostora (=ZUreP-1; Ur.list RS, št. 110/2002, 8/2003), 56.člena Statuta občine Izola (Uradne objave, št.15/99, 8/00) ter 22. člena Sprememb in dopolnitev poslovnika občinskega sveta občine Izola  (Uradne objave občine Izola št. 5/2005) predlagam občinskemu svetu v prvo obravnavo
predlog odloka o lokacijskem načrtu za širše območje bolnišnice Izola 

(prva obravnava, za javno razgrnitev)
OBRAZLOŽITEV 

Ureditveno območje lokacijskega načrta za širše območje bolnišnice Izola (skrajšano LN Bolnišnica) zajema območje severno od lokalne ceste za bolnišnico in morjem, na zahodu meji na nekdanji laporokop, na vzhodu pa na mejo z mestno občino Koper. Območje zajema površine  stavbnih zemljišč bolnišničnega okoliša, namenjeno mešani rabi, javni infrastrukturi s spremljajočimi dopolnilnimi stanovanjskimi in komercialnimi programi (planski celoti 6/1 in 6/4) in vključuje športno rekreacijske in zelene površine na vzhodu (planska celota 6/2), klif nad cesto Izola – Koper (planska celota 6/6) ter druge zelene površine na zahodu (planska celota 6/3)
. 

Za območje veljajo naslednji akti: 
za planski celoti 6/1, 6/4 in 6/6: Odlok  o sprejemu začasnih ukrepov za zavarovanje urejanja prostora za območji Šareda in bolnišnice, Uradne objave občine Izola 5/2005. Odlok velja za prehodno obdobje, in sicer do sprejema in izvedbe prostorskega akta.
za planski celoti 6/2 in 6/3: Odlok o prostorskih ureditvenih pogojih za podeželje občine Izola Ur.objave št. 35/89, Uradne objave občine Izola št.12/03 in 24/2004

1. Opis dosedanjega postopka 
Sprejet je Program priprave sprememb prostorskih izvedbenih aktov za območje Bolnišnice (št. 350-05-2/2002 z dne 6.6.2002), s katerim so bile določene podlage in naloge, ki jih je potrebno opraviti v postopku priprave prostorskega akta za širše območje Bolnišnice Izola, in sicer prioritetno za namene, dejavnosti in razvoj: 

· Splošne bolnišnice Izola - bolnišnične, zdravstvene in zdraviliške dejavnosti

· osnovnih in spremljajočih objektov in površin za potrebe šol različnih stopenj ter dijaškega in študentskega doma

· športno-rekreacijskih, turističnih in kmetijskih ter stanovanjskih in gospodarskih programov

· potreb urejanja in opremljanja stavbnih in drugih zemljišč ter interesov občine Izola in mestne občine Koper

Strokovne podlage so bile izdelane za območje občine Izola in tudi za del mestne občine Koper. 
O poteku naloge so bili seznanjeni predstavniki Splošne bolnišnice Izola, Srednje zdravstvene šole Izola, Univerze na Primorskem, Visoke šole za zdravstvo Izola, Ministrstvo za šolstvo, znanost in šport ter Ministrstvo za zdravje. S strani naštetih ni bilo posredovanih usklajenih podatkov o stanju, razvojnih potrebah programov (površine, zmogljivost, možnosti skupne rabe, število uporabnikov, vključno s programi in kapacitetami najemnikov – npr.Medicor, urgenca..,…..), se za območje planske celote 6/1, katera je namenjena za bolnišnične in šolske programe, v predlogu LN ne predvideva novih objektov, dopustne so le dela za vzdrževanje obstoječe gradbene strukture, spremembe namembnosti in gradnja komunalne infrastrukture.

Načrtovalec lokacijskega načrta PS Prostor d.o.o. Koper je izdelal predlog lokacijskega načrta za javno razgrnitev in s tem podal osnovo za javno razgrnitev prostorskega akta.

2. Javna razgrnitev
3.1.
Po določilih 31. člena ZUreP-1 se  predlog  lokacijskega načrta javno razgrne za najmanj 30 dni. V času javne razgrnitve se organizira javna obravnava ter na razgrnjen predlog prostorskega akta lahko poda pripombe in predloge. 

Ker mora pripravljavec skladno z določili 77. člena ZUreP-1 pisno ali z javnim naznanilom obvestiti lastnike nepremičnin na območju lokacijskega načrta o javni razgrnitvi in javnih obravnavah lokacijskega načrta, je besedilo sklepa o javni razgrnitvi združeno z besedilom javnega naznanila, tako da se ju objavlja hkrati.

3.2. 

Predstavitev predloga odloka o prostorskem aktu se opravi v prvi obravnavi, podajo stališča, predlogi in pripombe za javno razgrnitev in pripravo predloga odloka za drugo obravnavo (določila 23. člena Sprememb in dopolnitev poslovnika občinskega sveta občine Izola).
Po zaključku prve obravnave občinski svet s sklepom odloči o sprejemu odloka v prvi obravnavi ter o javni razgrnitvi in njenem trajanju. Sklep o javni razgrnitvi se objavi v uradnem glasilu in na  krajevno običajen način. 
Predlog prostorskega akta - lokacijskega načrta Bolnišnica se javno razgrne za 30 dni v prostorih občine in prostorih pristojne Krajevne skupnosti Livade. V času javne razgrnitve se organizira javna obravnava ter na razgrnjen predlog prostorskega akta lahko poda pripombe in predloge. 

Članom Občinskega sveta občine Izola predlagam, da sprejme predlog Odloka o lokacijskem načrtu Bolnišnica v prvi obravnavi in ga s Sklepom in javnim naznanilom o javni razgrnitvi in obravnavi predloga lokacijskega načrta Bolnišnica posreduje v 30 dnevno javno razgrnitev. 
Priloge: 

1. Sklep in javno naznanilo o javni razgrnitvi in obravnavi predloga lokacijskega načrta Bolnišnica

2. Predlog odloka o lokacijskem načrtu Belvedere 
3. grafična priloga s prikazom ureditvenih con 
Besedni in grafični del dokumenta bosta pripravljalec in načrtovalec predstavila na sami seji Sveta.

Pripravil 

Urad za okolje, prostor, gospodarstvo in nepremičnine 

Barbara Miklavc











Županja 








       


Breda PEČAN

na sejo vabiti 
· PS Prostor d.o.o. Koper, Vojkovo nabrežje 30, Koper
	
	OBČINA IZOLA – COMUNE DI ISOLA 

OBČINSKI SVET

Sončno nabrežje 8 – Riva del Sole 8

6310 Izola – Isola

Tel: 05 66 00 100, Fax: 05 66 00 110

E-mail: posta.oizola@izola.si
Web: http://www.izola.si/


Številka: 350-05-2/2002
Datum:    

Na podlagi 31.člena in 2. odstavka 77. člena Zakona o urejanju prostora (Ur. list RS, št. 110/02,  8/03 in 58/03-popr. ZZK-1), 30. člena Statuta občine Izola (Uradne objave občine Izola št. 15/99, 8/00) ter 2. odstavka 23. člena Sprememb in dopolnitev poslovnika občinskega sveta občine Izola  (Uradne objave občine Izola št. 5/2005) Občinski svet občine Izola objavlja 

SKLEP in JAVNO NAZNANILO

o javni razgrnitvi in obravnavi predloga

predlog odloka o lokacijskem načrtu za širše območje bolnišnice Izola 

(skrajšano LN Bolnišnica)

1. 

Občinski svet sprejme predlog odloka o lokacijskem načrtu Bolnišnica v prvi obravnavi.
2. 

Javno se razgrne predlog lokacijskega načrta Bolnišnica, ki ga je izdelal PS Prostor d.o.o. Koper  pod št. U/88-2003.

Predlog lokacijskega načrta Bolnišnica se javno razgrne v času:
od      17.10.2005  do       16.11. 2005

· v prostorih občinske uprave Občine Izola, Postojnska 3, Izola: v ponedeljek, sredo in petek od 8. do 12. ure, ob sredah tudi od 14. do 17. ure; 
· v prostorih Krajevne skupnosti Livade, Veluščkova 8, Izola: vsak ponedeljek in četrtek od 17. do 19. ure. 
3.

Vpogled v del razgrnjenega predloga prostorskem aktu je možen tudi na internetni strani občine Izola http://www.izola.si/, v rubriki Prostorski akti.
4.

V času javne razgrnitve se na razgrnjen predlog prostorskega akta lahko poda pripombe in predloge. Te se vpiše v knjigo pripomb na mestih razgrnitve oz. se jih pisno posreduje na naslov Občine Izola, Sončno nabrežje 8, Izola ali na E-mail: posta.oizola@izola.si.

5.

Javna obravnava predloga lokacijskega načrta Bolnišnica bo:

· v sredo, 9. novembra 2005 ob 18.00 uri v prostorih Srednje zdravstvene šole Izola, Polje 41, Izola
6.

Razgrnitev in vsa potrebna pojasnila v zvezi z razgrnjeno dokumentacijo opravi in daje Urad za okolje, prostor, gospodarstvo in nepremičnine občine Izola v sodelovanju z načrtovalcem – PS Prostor d.o.o. Koper.

7.

Ta sklep se objavi v Uradnih objavah občine Izola in na občinskih oglasnih deskah.

Županja

       Breda PEČAN

Dostaviti: 

1. Krajevni časopis Mandrač za objavo!

2. Krajevna skupnost Livede 

3. PS Prostor d.o.o. Koper, Vojkovo nabrežje 30, Izola

4. Splošna bolnišnica Izola, Polje 35a, 6310 Izola
5. Srednja zdravstvena šola Izola, Polje 41, 6310 Izola
6. Univerza na Primorskem, Titov trg 4, 6000 Koper 
7. Visoka šola za zdravstvo Izola, Polje b.š., 6310 Izola
8. Ministrstvo za visoko šolstvo, znanost in tehnologijo, Trg OF 13, 1000 Ljubljana
9. Ministrstvo za šolstvo in šport, Kotnikova 38, 1000 Ljubljana
10. Ministrstvo za zdravje, Štefanova 5,1000 Ljubljana
11. Uradi in strokovne službe občine Izola 

12. lastniki nepremičnin po 77. členu  ZUreP-1

13. Oglasne deske občine Izola 3x

14. Arhiv spis 350-05-2/2002
Skladno s 175. členom in na podlagi 23. člena Zakona o urejanju prostora (Ur.list RS, 110/02, 8/03, 58/03 – ZZK-1), 21. in 44. člena Navodil o vsebini posebnih strokovnih podlag in o vsebini prostorskih izvedbenih aktov (Ur. list SRS št. 14/85) ter 30. in 101. člena Statuta Občine Izola (Ur. objave Občine Izola št. 15/99 in 18/00), je Občinski svet Občine Izola na …… seji dne ……….., sprejel 

O D L O K

o lokacijskem načrtu za širše območje bolnišnice Izola 

I. PREDMET LOKACIJSKEGA NAČRTA

1. člen

(1) Sprejme se lokacijski načrt za širše območje bolnišnice Izola, ki ga je izdelalo podjetje PS Prostor d.o.o. pod št. projekta U/88-2003.

2. člen

Lega območja 

(1) Obravnavano območje obsega območje stavbnih zemljišč bolnišničnega okoliša namenjeno mešani rabi (planski celoti C 6/1 in C 6/4) in vključuje športno rekreacijske in zelene površine na vzhodu (planska celota Z 6/2) ter druge zelene površine na zahodu (planska celota Z 6/3).
(2) Velikost ureditvenega območja je cca 45.7 ha.

3. člen

Meja ureditvenega območja

(1) Meja ureditvenega območja poteka (proti severu) od izhodiščne točke na stiku parcel št.  5237/2 in 5273/5 po robu parcel št. 5237/5, 5237/1, 18/2, 6, 5, prečka parcelo št. 4, poteka po robu parcel št. 3, prečka parcelo št. 4, poteka po robu parcel št. 2 in 62, na severu prečka parceli št. 1/1 in 62, poteka po robu parcel št. 66, 62, 63, 64, 61, 59, 71, 77, 72, prečka parcelo št. 70, poteka po robu parcele št. 68/1, prečka parcelo št. 68/1 po robu parcele št. 62, prečka parcelo št. 86/1, po robu parcele št. 86/2, prečka parcele št. 5270/4, 5270/1, 5270/3, po robu parcele št. 5270/3, na vzhodu po robu parcel št. 5270/3, 5270/1, 5270/4, 103/1, 109, 110/2, 131, 127/2, 127/3, 137, 139, 160/1, 160/2, 160/1, 138, 160/1, 5272/3, 251/2, 5318/1, na jugu poteka po robu parcele št. 5318/1, prečka parcelo št. 5318/1 ter poteka po robu parcel št. 5272/1, 43, 42, 0, 28/4, 29/2 in 5273/5 do izhodiščne točke. 

(2) Vse parcele so v k.o 2715 Cetore.

(3) Grafično je meja prikazana na katastrskem in topografskem načrtu iz 5. člena tega odloka.

4. člen

(1) V ureditvenem območju so predvideni naslednji posegi 

· gradnja objektov;

· rušenje objektov;

· nadomestne gradnje;

· dozidave;

· spremembe namembnosti;

· urejanje prometnih površin;

· gradnja enostavnih objektov;

· urejanje energetske in komunalne infrastrukture;

· vodnogospodarske ureditve;

· urejanje zelenih površin;

· urejanje športno rekreacijskih površin.

II.
SESTAVINE LOKACIJSKEGA NAČRTA

5. člen

Lokacijski načrt vsebuje

I
Odlok

II
Besedilo

· opis prostorske ureditve,

· urbanistično, arhitektonsko in krajinsko oblikovanje objektov in ureditev,

· rešitve prometne, energetske, vodovodne,in druge komunalne infrastrukture, 

· rešitve in ukrepi za varovanje okolja ohranjanje narave, varstvo kulturne dediščine ter trajnostno rabo naravnih dobrin,

· rešitve in ukrepi za obrambo ter varstvo pred naravnimi in drugimi nesrečami,

· gradbene parcele,

· etapnost izvedbe,

· drugi pogoji in zahteve za izvajanje načrta,

III
Grafični del

1. Prikaz meje ureditvenega območja na DOF, M 1: 2000

2. Prikaz meje ureditvenega območja na geodetskem načrtu, M 1: 2000

3. Prikaz predvidenih posegov in ureditev na DKN, M 1: 2000

4. Ureditvene cone, M 1:2000

5. Ureditvena situacija, M 1: 2000

6. Geodetska zazidalna situacija, M 1: 2000

7. Prikaz predvidenih posegov na DKN M 1:2000

8. Zbirna karta komunalnih naprav, M 1:2000

9. Načrt gradbenih parcel, M 1: 2000

10. Idejne rešitve prometne infrastrukture M 1:500/50

III. 
SEZNAM PRILOG

6.člen

a) Povzetek za javnost

b) Izvleček iz prostorskih sestavin planskih aktov Občine Izola

c) Obrazložitev in utemeljitev lokacijskega načrta

d) Strokovne podlage

e) Smernice in mnenja nosilcev urejanja prostora

f)    
Seznam sprejetih aktov o zavarovanju in seznam sektorskih aktov in predpisov, ki so bili upoštevani pri pripravi lokacijskega načrta;

g) Spis postopka priprave in sprejemanja lokacijskega načrta

h) Program opremljanja zemljišč 

IV.
 FUNKCIJA OBMOČJA S POGOJI ZA IZRABO IN KVALITETO GRADITVE ALI ZA DRUGE POSEGE V PROSTOR

7. člen

(1) Glede na namembnost, funkcijo in oblikovanje prostora se območje deli na morfološke enote (ureditvene cone):

· A1  (območje je namenjeno individualni stanovanjski gradnji )

· A2 (območje je nadomestnih stanovanjskih objektov, stanovanjskih objektov in turističnih kmetij)
· A3 (območje je namenjeno programom bolnišnice in izobraževanju)
· B1 (območje je namenjeno športno rekreacijskim in zelenim površinam, navezava na obalo)
· B2 (območje je namenjeno zelenim površinam)
(2) Gradnje, lokacije objektov in drugi posegi v robnih območjih (klif, hudournik…) so pogojeni s predhodno izdelavo geomehanskega poročila in njegovih usmeritev.

8. člen

Ureditvena cona A1:

(1) V območju ureditvene cone A1 je predvidena gradnja 33 individualnih stanovanjskih objektov (od tega dva dvojčka), gradnja prometne, energetske in komunalne infrastrukture, vodnogospodarske ureditve  ter ureditve zelenih površin. 

9. člen

Ureditvena cona A2:

(1) V območju ureditvene cone A2 je predvidena gradnja 21 stanovanjskih objektov ter dveh turističnih kmetij (kmetija z nastanitvijo, izletniška kmetija - kmetija odprtih vrat, vinotoč, osmica), kot nadomestnih lokacij morebitnih rušitev zaradi gradnje hitre ceste. Predvidena je gradnja prometne, energetske in komunalne infrastrukture ter ureditve zelenih površin. Za vse ureditve v ureditveni coni A2 je potrebno upoštevati pogoje za poseganje v območje kulturne krajine iz 36. člena odloka.

10. člen

Ureditvena cona A3:

(1) Ureditvena cona A3 je namenjena programom bolnišnice in izobraževanju. Glede na to, da za ureditveno območje A3 ni podrobneje razdelanih programov, se v območju ne predvideva novih objektov, dopustne so le dela za vzdrževanje obstoječe gradbene strukture, spremembe namembnosti in gradnja komunalne infrastrukture.

11. člen

Območje B1:

(1) Glede na to, da za ureditveno območje B1 ni podrobneje razdelanih programov, so možni posegi skladno z določili Prostorskih ureditvenih pogojev za podeželje občine Izola (Uradne objave PN št 35/89). Možno je urejanje peš rekreacijskih poti in drugih posegov skladno s funkcijo območja, na varovanih območjih pa tudi ob upoštevanju usmeritev, izhodišč in pogojev za varstvo naravnih vrednot ter ohranjanje biotske raznovrstnosti iz 35. člena odloka.

12. člen

Območje B2:

(1) Glede na to, da za ureditveno območje B2 ni podrobneje razdelanih programov, so možni posegi skladno z določili Prostorskih ureditvenih pogojev za podeželje občine Izola (Uradne objave PN št 35/89).. Za vse ureditve v ureditveni coni B2 je potrebno upoštevati pogoje za poseganje v območje kulturne krajine iz 36. člena odloka. 

13. člen

(1) Na podlagi pobud posameznih investitorjev in verifikaciji programov se bodo za območja A3, B1 in B2 izdelali posamezni samostojni lokacijski načrti.

V. 
POGOJI ZA URBANISTIČNO ARHITEKTONSKO OBLIKOVANJE OBMOČJA, OBJEKTOV IN DRUGIH POSEGOV

14. člen

(1) Oblikovanje objektov mora upoštevati členjenost stavbnih mas. Gabariti objektov se morajo podrejati izpostavljeni legi območja in prostorskim danostim ter izrabi prostora. Pri gradnji objektov se je potrebno v čim večji meri izogibati odstranitvi obstoječega kvalitetnega drevja.

(2) Obvezna je uporaba korcev (naklon streh je praviloma 180 – 220) in tradicionalnih okenskih senčil.  

(3) Predvideti je potrebno poenotenje tipologije z zasnovo oblikovanja in standarde za miklrolokacije urbane opreme (predvsem svetilke, koši za smeti, klopi, varovalni količki in ograje, usmerjevalne table, cvetlična korita, ekološki otoki, …). 

15. člen

a. Pri gradnji je potrebno upoštevati odmik objektov od javnih cest minimalno 5 m ter od parcelne meje 4 m (odmik je lahko manjši ob soglasju lastnika sosednjega zemljišča). 

b. Maksimalna pozidanost gradbene parcele je do 1/3, vendar maksimalno 300 m2 zazidalne površine. 

c. V individualnem stanovanjskem objektu sta lahko maksimalno po 2 stanovanji. 

d. V sklopu turistične kmetije je poleg stanovanja možno predvideti še 6 turističnih nastanitvenih enot oziroma 12 ležišč. 

16. člen
Za vsako stanovanje je potrebno na gradbeni parcelii objekta zagotoviti po dva parkirna prostora, za vsako turistično nastanitveno enoto ali sobo pa po 1 parkirni prostor, kar je tudi pogoj za skupno število stanovanj oziroma turističnih nastanitvenih enot. Velikost gradbene parcele je razvidna iz načrta gradbenih parcel iz grafičnega dela.

17. člen

(1) V lokacijskem načrtu določeni gabariti objektov vključujejo nadstreške, vetrolove, pokrite terase, atrije, balkone in dostopna stopnišča.

(2) Možno je preoblikovanje ali zmanjšanje tlorisnih gabaritov predvidenih objektov znotraj maksimalno dovoljenih tlorisnih in višinskih gabaritov oziroma toleranc, določenih s tem odlokom in prikazanih v grafičnem delu lokacijskega načrta. 

18. člen

(1) Maksimalni višinski gabarit objektov je K+P+1, pri čemer je klet popolnoma vkopana etaža (z izjemo 3.5 m širokega dostopa v garažo, v primeru, ko je garaža v kletni etaži).

(2) Konstrukcijska višina etaže je 3 m. 

19. člen

Gradbene parcele

(1) Gradbene parcele so določene z načrtom gradbenih parcel, ki je sestavni del tega LN. Zaokrožitve ali delitev gradbenih parcel se lahko določi tudi naknadno na osnovi preveritve posega v prostor. Gradbene parcele so lahko drugačne od prikazanih, v kolikor pride skladno s tolerancami do drugačne lege in oblike objektov in površin. 

20. člen

Urejanje zunanjih površin

(1) Načrtovanje in urejanje zunanjih površin mora upoštevati:

· prilagajanje terenskim razmeram;

· prilagajanje stavbnim strukturam glede oblikovanja posameznih ambientov;

· zasaditev drevja ob primarnih prometnicah in primarnih peš promenadah; 

· zasaditev drevja ali pergol za sončno zaščito teras, atrijev in parkirnih prostorov.

(2) Pri urejanju brežin in teras je potrebno upoštevati lokalno značilno gradnjo teras. Višina zidanega opornega zidu terase ne sme presegati 1.2 m.   

(3) Višine opornih zidov cest ali stavb v ureditveni cona A1 so lahko višje, vendar  morajo biti ustrezno oblikovane (stopničasto premoščanje višin, ozelenitev). 

21. člen

(1) Predvidene ozelenitve naj bodo izvedene s sredozemskim rastlinjem.

(2) Dele gradbenih parcel in javnih površin, ki so znotraj meje ekološko pomembnega območja oziroma naravne vrednote, je potrebno urejati skladno z določili 35. člena tega odloka.  

22. člen

(1) Prometno omrežje, komunalno omrežje in naprave ter zunanje ureditve morajo biti načrtovani in izvedeni tako, da omogočajo zasaditev drevoredov, predvidenih s tem lokacijskim načrtom. V primeru, da se pri izvedbenih projektih in sami izvedbi ugotovi vpliv drevoredne zasaditve na komunalne vode, je obvezno izvesti protikoreninske zaščite. V kolikor zunanje kontaktne površine to omogočajo, se lahko linija drevoreda smiselno zamakne.

23. člen

Gradnja enostavnih objektov se izvaja po Pravilniku o vrstah zahtevnih, manj zahtevnih in enostavnih objektov, o pogojih za gradnjo enostavnih objektov brez gradbenega dovoljenja in o vrstah del, ki so v zvezi z objekti in pripadajočimi zemljišči (Ur. list RS št. 114/03 in 130/04).

VI. 
PROMET

24. člen

Motorni promet:

(1) Prometno se zazidava v  ureditvenem območju A1 napaja z obstoječe dostopne ceste do bolnišnice. Predvidena je gradnja sistema novih dostopnih ceste. Cesta »A« je širine 5 m  z obojestranskim pločnikom širine 1.85 m, cesta »B« je širine 5.50 m z obojestranskim pločnikom širine 1.60 m, cesta »C« je širine 5 m z enostranskim pločnikom širine 1.25 m ter cesta »E« širine 5 m z obojestranskim pločnikom 1.25 m. 

(2) V ureditvenem območju A2 je predvidena gradnja dostopne ceste »F« širine 5 m in z enostranskim pločnikom širine 1.85 m s podaljšano dostopno potjo širine 3.5 m do predvidenih stanovanjskih objektov ter do obstoječega stanovanjskega objekta v ureditveni coni B2. Območje se prometno napaja s ceste Ruda – Bolnišnica.

(3) V ureditvenem območju B2 je predvidena deviacija obstoječe dostopne poti v profilu obstoječe poti.

25. člen

Mirujoči promet:

(1) Glede na namembnost je potrebno zagotoviti naslednje število parkirnih prostorov:

· 2 parkirna prostora na stanovanje;

· 1 parkirni prostor na turistično bivalno enoto;

· 1 parkirni prostor na 3 sedeže v gostinskem lokalu;

26. člen

Peš površine:

(1) Ob predvidenih cestah je predvidena ureditev pločnikov.

(2) Vse primarne pešpoti in parkirni prostori morajo biti oblikovani brez arhitektonskih ovir, tako da so uporabni za funkcionalno ovirane ljudi. 

VII.
 KOMUNALNA IN ENERGETSKA INFRASTRUKTURA

27. člen

(1) Zasnove komunalnih omrežij morajo upoštevati zasnovo drevorednih ureditev. V izogib nepotrebnim in dodatnih prekopom je smotrno pri načrtovanju in izvedbi omrežij preveriti in izvesti tudi napeljave za kasnejše uporabnike. 

(2) V kolikor bi prišlo do plinifikacije območja, je na obravnavanem območju možna izvedba plinovodnega omrežja. 

28. člen

(1) Fekalna kanalizacija:

(2) Predvidena je izgradnja kanalizacijskega omrežja v ločenem sistemu. Razbremenjevanje fekalne kanalizacije v meteorni odvodni sistem ni dovoljeno. Omrežje fekalne kanalizacije se v dveh smereh (proti severu in proti jugu) priključuje na fekalni kolektor. Fekalno kanalizacijo, ki z obravnavanega območja gravitira proti jugu se odvaja v fekalni kolektor »bolnišnica – Izola«. Fekalno kanalizacijo, ki z obravnavanega območja gravitira proti severu se  odvaja po hudourniški dolini v smeri proti severu. Fekalni kanal se ustrezno tlačno priključi na bodoči tlačni magistralni fekalni kolektor Izola – Koper

29. člen

Meteorna kanalizacija:

(1) Meteorne vode z obravnavanega območja se v dveh smereh vodijo v obstoječe odvodnike. Meteorna kanalizacijo, ki z obravnavanega območja gravitira proti jugu, se odvaja v manjši meri po obstoječem meteornem kolektorju v hudournik Pivol, ostalo pa z novimi meteornimi kanali prav tako v hudournik Pivol. Možno je dreniranje v kmetijske površine. Meteorno kanalizacijo, ki z obravnavanega območja gravitira proti severu,  se  po hudourniški dolini odvaja v smeri proti severu v morje. 

(2) Predvidena je sonaravna ureditev hudourniške struge.

(3) S predvidenimi posegi se ne smejo poslabšati obstoječe odtočne razmere meteorne vode. V meteorni odvodni sistem se lahko spušča le čista voda, ki ustreza kvaliteti vode določeni z uredbo o kvaliteti vode.

30. člen

Elektroenergetsko omrežje:

(1) Za napajanje območja je predvidena gradnja TP ter ustrezna vključitev v 20 kV omrežje. TP mora biti zgrajena na napetost 20/0,4 kV in 20 kV kablovodi morajo biti zgrajeni s standardnimi 20 kV kabli v kabelski kanalizaciji v celotni trasi. Potrebno je upoštevati predvideno kabelsko povezavo proti RTP Koper. NN omrežje mora biti zgrajeno v težki radialni izvedbi s šivanjem v priključnih omarah in z zaščitnim ukrepom pred električnim udarom s samodejnim odklopom napajanja. 

(2) Za novo ali prestavljeno elektroenergetsko omrežje je potrebno:
· uskladiti trase VN in NN kablovodov za racionalno gradnjo kabelske kanalizacije,

· uskladiti trase novega VN in NN omrežja z ostalimi komunalnimi napravami zaradi predpisanih odmikov,

· upoštevati predpisane odmike objektov od elektroenergetskega omrežja,

· novo VN graditi za nazivno napetost 20 kV,

· predvideti prestavitve ali spremembe obstoječega elektroenergetskega omrežja zaradi novih objektov,

· predvideti sanacijo obstoječega elektroenergetskega omrežja, ki ne ustreza zaradi dotrajanosti, zmogljivosti, tehnične izvedbe ali urbanističnih zahtev.

31. člen

Vodovodno omrežje:

(1) Predvidena je gradnja, rekonstrukcija in dograditev razdelilnega omrežja skladno s pogoji upravljalca.Nemotena vodna oskrba objektov in požarna varnost območja iz javnega sistema Rižanskega vodovoda Koper bo možna po zgraditvi:

· razdelilnega vodovodnega omrežja in potrebnih objektov znotraj obravnavanega območja;

· navezave na obstoječe vodovodno omrežje ter ureditev tlačnih razmer za širše tangirano območje.

(2) V okviru izdelave prostorskih izvedbenih aktov za širše območje bolnišnice Izola je potrebno izdelati idejno zasnovo rešitev vodovodne infrastrukture ob upoštevanju:

· za predvidene prostorske ureditve je potrebno prikazati podatke o predvideni porabi pitne vode in zahteve požarne varnosti;

· prikazati obstoječe stanje vodovodne infrastrukture;

· idejna zasnova vodovodne infrastrukture mora celovito obdelati širše območje ter vodovodne objekte in naprave skladno s točko II. po projektni nalogi, ki jo izdela RVK ob upoštevanju podatkov o predvideni porabi  pitne vode in zahtevah o požarni varnosti;

· idejna zasnova vodovodne infrastrukture mora biti usklajena z vsemi obstoječimi in predvidenimi komunalnimi napravami, zlasti s cestno infrastrukturo ob upoštevanju Tehničnega pravilnika RVK;

· izdelati zbirno karto vseh obstoječih in predvidenih komunalnih objektov in nprav;

· trase vodovodnih objektov in naprav morajo načeloma potekati v javnih površinah; zagotovljena mora biti možnost nemotenega dostopa za potrebe rednega obratovanja in vzdrževanja vodovodnih objektov in naprav.

32. člen

Telefonsko omrežje:

(1) Telekomunikacijske povezave objektov na obravnavanem območju gravitirajo na telefonsko centralo Izola in sicer je telefonsko omrežje urejeno do večjih naročnikov (bolnišnica in center Ruda) s sistemom kabelske kanalizacije ter do manjših individualnih naročnikov s sistemom nadzemnih kablov. Predvidena je rekonstrukcija obstoječega in dograditev novega telefonskega omrežja. 

33. člen

Plinovodno omrežje:

(1) Na obravnavanem območju ni izgrajenega plinovoda. Oskrba z utekočinjenim naftnim plinom je možna individualno za posamezne objekte z vgraditvijo plinskih rezervoarjev (po možnosti podzemnih) ali izgradnjo novega plinovoda, ki bi se s plinom oskrboval iz skupne plinske postaje ustrezne velikosti.  Vsa plinska instalacija mora biti izvedena za kasnejšo morebitno uporabo zemeljskega plina. 

(2) Pri projektiranju oziroma izdelavi tehnične dokumentacije je potrebno upoštevati veljavne predpise s področja plinske tehnike (Pravilnik o utekočinjenem naftnem plinu, Ur. lisr RS št. 22/91, Predpisi za plinske napeljave, DVGW-TRF 1996, Tehnični predpisi za plinsko napeljavo DVGW-TRGI 19869.

(3) Pri projektiranju oziroma izdelavi tehnične dokumentacije je potrebno upoštevati obstoječe zgrajene komunalne naprave in napeljave. Trase plinovoda naj potekajo v največji možni meri izven cestišča (pločnik, zelenica).

(4) Križanje plinovoda z drugimi komunalnimi napravami oziroma vzporedni potek morajo biti izvedeni po zahtevah tehničnih predpisov in normativov. Poleg tega se morajo predvideti ustrezni potrebni ukrepi za zagotavljanje nemotenega vzdrževanja plinovoda ter varnost pri obratovanju plinovoda.

34. člen

Zbiranje odpadkov:

(1) Odvoz odpadkov se vrši na komunalno deponijo. V izvedbenih projektih morajo biti določena mesta za postavitev zabojnikov za ločeno zbiranje odpadkov, primerno oblikovana, ozelenjena in zaščitena pred vremenskimi vplivi.

(2) Odjemni prostori in ekološki otoki morajo biti usklajeni z občinskim odlokom o ravnanju z odpadki. Dovozne in servisne ceste morajo biti projektirane in izvedene tako, da bo omogočen nemoten odvoz.

VIII.
 DRUGI POGOJI ZA IZVEDBO PROSTORSKIH POSEGOV

35. člen

Ohranjanje narave:

(1) Znotraj območja LN se nahaja naravna vrednota flišni klif med Žusterno in Izolo, močno porasel s pionirskimi rastlinskimi vrstami (ev.št. 4272) ter ekološko pomembno območje flišni klif med Žusterno in Izolo (koda 78500).

(2) Pri načrtovanju posegov v prostor se upoštevajo usmeritve, izhodišča in pogoji za varstvo naravnih vrednot ter ohranjanje biotske raznovrstnosti navedeni v strokovnem gradivu »Naravovarstvene smernice za načrtovanje sprememb prostorskih izvedbenih aktov za širše območje Bolnišnica Izola (ZRSVN, OE Piran, junij 2004)«, ki so priloga temu odloku in se hranijo na sedežu občine Izola.«

36. člen

Varovanje kulturne dediščine:

(1) Znotraj o območja LN se nahaja območje kulturne krajine. 

(1) Na območju kulturne krajine je nujno izvajati naslednja dela in dejavnosti:
a. vzdrževati obstoječo kvalitetno strukturo, ki izoblikuje krajino in sooblikuje njeno posebno identiteto, po tradicionalnih načelih z uporabo moderne tehnologije; ohraniti je potrebno značilne vzorce poselitve (terasasta, strnjena naselja,...) ter značilno gradbeno strukturo (po določilih za naselbinsko in umetnostno-arhitekturno dediščino) 

b. vzdrževati tradicionalne dejavnosti v skladu s primarno rabo in oblikovnimi značilnostmi posameznih območij in objektov,

c. sanirati načeta in degradirana območja in objekte.

Na območju kulturne krajine je dovoljeno izvajati naslednja dela in dejavnosti:

· vsa vzdrževalna in  sanacijska dela na obstoječi legalni strukturi,

· razvijati tradicionalne dejavnosti znotraj obstoječe strukture, ki ohranjajo in razvijajo varovane elemente krajine,

· izvajati posege za posodobitev življenja v in ob obstoječi gradbeni strukturi ob upoštevanju tradicionalnih značilnosti oblikovanja območij in objektov.

Na območju kulturne krajine je možno na novo izvajati in razvijati naslednja dela in dejavnosti, ki predstavljajo novo obremenitev prostora, vendar le do mere, ki je sprejemljiva za krajino: 

· izvajati novogradnje na površinah, namenjenih za gradnjo pod pogojem, da so usklajene z zahtevami pristojne službe glede varovanja kulturne dediščine, 

· vnesti dejavnosti, ki predstavljajo bogatitev primarne rabe (razvoj kmetijskih in gospodarskih panog, ki izhajajo iz naravne in kulturne pogojenosti območij),

· razvijati posebne dejavnosti, ki izhajajo iz danosti posameznih območij in objektov, v na to predvidenih in usklajenih območjih, pod pogoji sprotnega urejanja in saniranja ,

· razvijati turistične in rekreativne dejavnosti popularizacijskega značaja, ki izhajajo iz naravnih in kulturnih značilnosti prostora, v na to dogovorjenih predelih (predstavitev beneške meje, železniške proge ,

· razvijati posebno ponudbo, vezano na specifičnost območij in njene posamezne elemente,

· izvajati infrastrukturna in druga dovoljena dela tako, da se ne poškodujejo kvalitetne enote dediščine in se ne razvrednotijo njihove krajinske podobe, ob prvenstvenem upoštevanju že obstoječih koridorjev; v primeru razvrednotenja krajinske podobe je potrebno infrastrukturne vode izvesti podzemno; 

· materialne odpadke je potrebno odpeljati na za to določeno mesto.

Na območjih kulturne krajine je prepovedano:

· izvajati posege in razvijati dejavnosti, ki bi lahko degradirali krajinsko podobo in spremenili njeno specifično identiteto,

· pogozdovanje,

· izvajati večje agromelioracijske posege,

· vnašanje neavtohtonih drevesnih in grmovnih vrst, 

· razvijati turistične in rekreativne dejavnosti, ki ne izhajajo iz naravnih in kulturnih danosti kulturne krajine z vnosom netipičnih in motečih dejavnosti v prostoru,

· širitev naselij izven območij zazidljivosti, s katerimi se strinja pristojna varstvena služba, 

· zasipanje vodnjakov in drugih vodnih virov,

· spreminjanje kmetijske namembnosti zemljišč razen izjemoma na podlagi predhodnega soglasja kulturnovarstvene službe za nujne javne potrebe,

· izsuševanje kalov,

· odlaganje odpadkov razen na za to določeno mesto,

· odpirati kamnolome na krajinsko izpostavljenih mestih ali v bližini oz. znotraj posebej varovanih območjih dediščine,

· postavljati reklamne panoje velikih dimenzij (to je takih, ki so večjega formata kot lokalna stavbna oprema), manjše je možno postaviti na nedominantnih mestih po predhodnem soglasju pristojne službe za varstvo kulturne dediščine;

· graditi razpršene objekte kakršne koli namembnosti razen izjemoma za javne potrebe; njihova namestitev ni možna na dominantnih mestih in na mestih, ki kvarijo krajinsko sliko in prostorsko veduto,  

· postavljati kakršne koli pomožne objekte razen izjemoma začasno pri obdelavi večjih kmetijskih površin ali vinogradov pod pogoji in predhodnim soglasjem pristojne varstvene službe za dobo obdelave zemljišča, v kolikor njihova namestitev ne razvrednoti kulturne krajine in njenih značilnosti, v kolikor jih je možno namestiti na neopazno mesto brez večjih posegov v krajino tako za objekt kot za dodatne posege (ureditev poti, ...) in ni možna ustrezna ureditev na drugi lokaciji (ob stanovanjski stavbi lastnika ali najemnika); v kolikor zemljišče ni obdelano eno leto v taki meri, da zadošča pogojem za postavljanje pomožnega objekta, mora investitor objekt odstraniti ter vzpostaviti prejšnje stanje; gradnja pomožnih objektov ob obdelovalnih površinah znotraj spomeniških območij kulturne krajine ni možna.

(2) Za vse posege mora investitor pridobiti kulturnovarstvene pogoje in kulturnovarstveno soglasje, ki jih izda Zavod za varstvo kulturne dediščine Slovenije, Območna enota Piran.

37. člen

Hrup:

(3) Pri projektiranju, gradnji in obratovanju objektov morajo projektanti, izvajalci in investitorji upoštevati določbe o maksimalnih dovoljenih ravneh hrupa za taka okolja.

(4) Z aktivnimi in pasivnimi protihrupnimi ukrepi je potrebno zagotoviti dovoljene ravni hrupne obremenjenosti v delovnem in bivalnem okolju.

(5) Obravnavano območje spada ob upoštevanju namenske rabe prostora v prostorskih sestavinah planskih aktov občine v III. območje varstva pred hrupom (ureditvene cone A1, A2 in A3) ter v II. območje varstva pred hrupom (ureditveni coni B1 in B2).

38. člen

Varstvo zraka:

(1) Za varstvo zraka pred prekomernimi emisijami v območju se izvede ustrezne ukrepe. Priporoča se oskrba objektov iz plinovodnega omrežja oziroma drugi okoljsko enakovredni ali ugodnejši načini ogrevanja ter uporaba energij, ki povzročajo čim manjše emisije v ozračje in omogočajo združevanje kurilnih mest. 

39. člen

Varstvo tal in voda:

(1) Vse prometne površine morajo biti izvedene z ustrezno prevleko in odvodnjavanjem preko lovilcev olj v kanalizacijo. Fekalne in ostale onesnažene vode ni dovoljeno razbremenjevati v meteorni odvodni sistem. Fekalna kanalizacija mora biti izvedena vodotesno. 

(2) Meteorne vode s površin mirujočega prometa je potrebno speljati preko lovilcev olj in maščob. V primeru skladiščenja nevarnih in škodljivih snovi je potrebno z ustreznimi ukrepi preprečiti možnost onesnaženja okolja in izdelati interventni plan ukrepanja v primeru ekološke nesreče. 

40. člen

Varstvo pred požarom:

(1) Pri pripravi prostorskega akta so upoštevani prostorski in gradbeno tehnični ukrepi, s katerimi so zagotovljeni:

· pogoji za varen umik ljudi in premoženja iz objekta (ustrezna kapaciteta poti umika, ustrezna razporeditev poti umika, ustrezno število poti umika, ustrezne dostope do poti umika); 

· potrebni odmiki med objekti, ki upoštevajo smernice in na osnovi teh so postavljene ustrezne požarne ločitve objektov s katerimi se zagotavlja omejevanje širjenja ognja ob požaru;

· zadostna oskrba z vodo, ki upošteva ognjeodpornost konstrukcije objekta in gorljivih materialov v objektu in predvideno prostornino objekta oziroma največjega požarnega sektorja (požarna voda mora biti zagotovljena ali iz vodovodnega omrežja ali z drugimi tehničnim rešitvami; požarna voda mora biti zagotovljena pred tehničnim pregledom objektov);

(2) V okviru definiranih ukrepov pri načrtovanju izgradnje objektov so upoštevana požarna tveganja:

· povečana možnost uporabe požarno nevarnih snovi in tehnoloških postopkov je zajeta in se omejuje na določene posamezne prostore, kateri pa imajo definirane gradbene in tehnološke ukrepe; 

· pri intervencijskih dostopih je upoštevana nosilnost poti minimalno 10 ton osnega pritiska, minimalna širina poti 3,5 m, svetla višina poti minimalno 3,5 m na katerikoli točki, odmik od objektov je minimalno 3 m in maksimalno 9 m z ustreznimi vzdolžnimi in prečnimi nakloni;

· postavitvene površine (za nosilnost osnega pritiska 10 ton) in z ustreznimi vzdolžnimi in prečnimi nakloni zajemajo minimalno širino 3,5 m, na strani od objektov pa je ob postavitveni površini pas proste površine širine 2 m potreben za manipulacijo gasilske lestve;

· s površinami za umik ljudi, predvidenimi na zunanjih dvoriščnih in parkirnih površinah.

41. člen

Zdravstveno tehnični in higienski pogoji

(1) Za načrtovane posege morajo projekti za pridobitev gradbenega dovoljenja upoštevati zdravstveno tehnične in higienske predpise:

· Pravilnik o higieni živil (Ur. list RS št. 60/02, 104/03, 11/04, 51/04)

· Pravilnik o pitni vodi (Ur. list RS št. 19/04)

· Pravilnik o ravnanju z organskimi odpadki (UR. list RS št. 37/04)

· Pravilnik o ravnanju z odpadnimi olji in mastmi (Ur. list RS št. 42/04)

· Zakon o omejevanju uporabe tobačnih izdelkov (Ur. list RS št. 57/96, 119/02)

· Zakon o nalezljivih boleznih (Ur. list RS št. 69/95)

· Zakon o omejevanju porabe alkohola (Ur. list RS št. 15/03)
· Pravilnik o opravljanju zasebne zdravstvene dejavnosti (Ur. list RS št. 24/92)

42. člen

Gradnja enostavnih objektov:

(1) Gradnja enostavnih objektov je možna skladno s Pravilnikom o vrstah zahtevnih, manj zahtevnih in enostavnih objektov, o pogojih za gradnjo enostavnih objektov brez gradbenega dovoljenja in o vrstah del, ki so v zvezi z objekti in pripadajočimi zemljišči (Ur. list RS št. 114/03, 130/04) ter ob upoštevanju značaja območja.

IX. 
FAZNOST IZVAJANJA

43. člen

(1) Dopustno je fazno izvajanje. Vsak izvedeni del posamezne faze mora tvoriti zaključen prostorski del s komunalno opremo, zunanjo ureditvijo in ustreznim številom parkirnih prostorov in ne sme ovirati ali prejudicirati izvedbe drugih z LN predvidenih objektov in ureditev. 

X.
 ZAČASNA RABA ZEMLJIŠČ

44. člen

(1) Do pričetka gradnje predvidenih objektov in naprav se zemljišča in objekti lahko uporabljajo v sedanje in druge namene pod pogojem, da to ne vpliva moteče na sosednja zemljišča, funkcijo in urejenost območja in ne ovira načrtovanih posegov. 

45. člen

(1) V ureditvenih conah B1 in B2 gradnja objektov ni dovoljena (tudi enostavnih). Na obstoječih objektih v ureditveni coni B2 so možna le vzdrževalna dela. Dovoljena je kmetijska raba površin, ureditev pešpoti in rekreacijskih poti.
(2) V ureditveni coni B1 ni predvideno komunalno opremljanje z izjemo obstoječega objekta.
(3) Na obstoječem objektu v ureditveni coni B1 so možna vzdrževalna dela oziroma rekonstrukcija objekta za športno rekreacijske namene.
46. člen

(2) V ureditveni coni A3 je možna rekonstrukcija objektov, vzdrževalna dela na obstoječih objektih ter gradnja enostavnih objektov. Možna je gradnja in rekonstrukcija prometne, energetske in komunalne infrastrukture.
XI. 
OBVEZNOSTI INVESTITORJEV IN IZVAJALCEV PRI IZVAJANJU LOKACIJSKEGA NAČRTA

47. člen

(1) Poleg splošnih pogojev morata investitor in izvajalec upoštevati določilo, da se načrtovanje in izvedba posegov opravi na tak način, da so ti čim manj moteči ter tako, da ohranijo ali celo izboljšajo gradbeno tehnične in prometno varnostne ter okoljevarstvene razmere.

(2) Pri zemeljskih izkopih se morajo upoštevati določila predpisov o ravnanju s plodno zemljo. Izkopani material se uporabi za nasipe, planiranje terena in zunanjo ureditev, preostanek pa se mora tretirati in deponirati skladno z veljavno zakonodajo.

48. člen

(1) Med gradnjo je potrebno omogočiti čim manj moteno funkcioniranje sosednjih objektov in površin, kar mora biti zagotovljeno z načrti ureditve gradbišč. Poleg tega je potrebno izvajati omilitvene ukrepe za preprečevanje prekomernega prašenja, prekomernih hrupnih obremenitev in vibracij. S ciljem, da se zagotovi čim manjše vplive na bivalne razmere v soseščini (predvsem: hrup, prah in tresljaji) je potrebno v načrtih za izbor tehnologije in organizacijo gradbišča razčleniti tehnične rešitve in način izvajanja gradbenih del. 

XII.
 TOLERANCE PRI IZVEDBI LOKACIJSKEGA NAČRTA

49. člen

(1) Možno je preoblikovanje ali zmanjšanje tlorisnih gabaritov, prikazanih v grafičnem delu. Znotraj podanih vertikalnih in tlorisnih gabaritov načrtovanih objektov je možno členjenje in preoblikovanje stavbnih mas v vertikalni in horizontalni smeri. Možnost tolerance višinskega gabarita je do +30 cm. 

(2) V celoti vkopani prostori, funkcionalno vezani na obstoječe objekte pod odprtimi in zelenimi površinami, lahko odstopajo od dovoljenih pozidanih površin, predvidenih s tem LN.

(3) Prej navedeni vkopani prostori in dodatne podkletitve objektov so dopustne, v kolikor:

· so nadzemno urejeni kot del zunanje ureditve, zasute s plastjo humusa debeline minimalno 1 m in ozelenjene ali urejene z ustreznim tlakovanjem 

· ne ovirajo, prejudicirajo ali spreminjajo urbanistične zasnove, razmerja javnih in zasebnih površin ter 

· bistveno ne spreminjajo obremenitve in zasnove komunalnih naprav in njihovih priključkov. 

Za pridobitev dovoljenja za gradnjo teh je potrebno izdelati tudi načrt zunanje ureditve in opredeliti morebitno dvojno rabo zemljišča oziroma parcele.

50. člen

(1) Pri realizaciji lokacijskega načrta so dopustni odmiki tras komunalnih naprav in prometnih ureditev od prikazanih, v kolikor gre za prilagajanje stanju na terenu, izboljšavam tehničnih rešitev, ki so primernejše z oblikovalskega, prometno tehničnega, ozelenitvenega ali okoljevarstvenega vidika, s katerimi pa se ne smejo poslabšati prostorski in okoljski pogoji ali prejudicirati in ovirati bodoče ureditve, ob upoštevanju veljavnih predpisov za tovrstna omrežja in naprave. Pod enakimi pogoji je za izboljšanje stanja opremljenosti območja možno izvesti dodatna podzemna omrežja in naprave.

(2) Dovoljena so odstopanja, ki so rezultat usklajevanja načrtov prometnic in križišč v kontaktnih območjih s sosednjimi prostorskimi izvedbenimi akti. 

XIII. 
PREHODNE IN KONČNE DOLOČBE

51. člen

(1) S sprejetjem tega odloka prenehajo v ureditvenem območju planskih celot 6/2 in 6/3 veljati določila Prostorskih ureditvenih pogojev za podeželje občine Izola (Uradne objave PN št 35/89, 12/03, 24/04). 

52. člen

(1) Lokacijski načrt za širše območje bolnišnice Izola je stalno na vpogled v prostorih uradov Občine Izola.

53. člen

(1) Nadzor nad izvajanjem tega odloka opravlja pristojni Inšpektorat RS Ministrstva za okolje in prostor.

54. člen

(1) Ta odlok začne veljati petnajsti dan po objavi v Uradnih objavah občine Izola.

Številka:  350-05-2/2002







Datum:








Županja











Breda Pečan

predlog za 1. obravnavo

� Odlok o spremembah planskih aktov občine Izola za obalno območje med Koprom in Izolo s kontaktnimi površinami bolnišnice (obala Koper – Izola)– Uradne objave občine Izola št.18/04, prevod 19/04

